Príloha č. 6

RÁMCOVÁ DOHODA O POSKYTOVANÍ SERVISNÝCH SLUŽIEB

CRZ č. xxxx/2024/LSR

uzatvorená v zmysle zákona č. 513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**1. Zmluvné strany**

# (1) Objednávateľ:

# názov: LESY Slovenskej republiky, štátny podnik

# organizačná zložka: organizačná zložka OZ Poľana

# sídlo organizačnej zložky: Kriváň 334, 962 04 Kriváň

# zastúpený: Ing. Anton Kamenský – vedúci organizačnej zložky OZ

# IČO: 360 383 51

# DIČ: 2020087982

# IČ DPH: SK2020087982

# bankové spojenie: VÚB

číslo účtu v tvare IBAN: SK67 0200 0000 0000 0170 0412

Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155/S

# (ďalej len „Objednávateľ“)

# (2) Zhotoviteľ:

# názov:

# sídlo:

# zastúpený:

# IČO:

# DIČ:

# IČ DPH:

# bankové spojenie:

# číslo účtu v tvare IBAN:

Zapísaný v Obchodnom registri Okresného súdu v ......................... dňa ........................., Oddiel ......, vložka č...........

# (ďalej len „Zhotoviteľ“)

Čl. 1 **Preambula**

1. Objednávateľ a zhotoviteľ uzatvárajú rámcovú dohodu o poskytovaní servisných služieb osobných motorových vozidiel ako výsledok procesu verejného obstarávania zákazky s názvom „**Servis osobných motorových vozidiel\_OZ Poľana**“, **časť č.4 -** **LS Poltár, Slobody 611, 987 01 Poltár** v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. xxxxxxxxxx dňa xxxxx 2024 pod značkou xxxx-xxx (ďalej len „verejná súťaž“).

Čl. 2 **Predmet rámcovej dohody**

Predmetom zákazky je servis, údržba a iné súvisiace servisné služby pre organizačnú zložku OZ Poľana a jej jednotlivé organizačné útvary na obdobie 48 mesiacov pre osobné motorové vozidlá (záručný a pozáručný), oprava a dodávka náhradných dielov osobných, úžitkových a prípojných vozidiel do 3,5 t kategórie M1, M1 G, N1, N1G, N2, N2G vrátane hybridných vozidiel a vozidiel na alternatívny pohon\*\* a O1 a O2 v zmysle kategorizácie podľa § 4 zákona 106/2018Z.z. v podrobnejšom členení v Čl. 4 a príloha I nariadenia (EÚ) 2018/858 v znení neskorších predpisov, v podmienkach prevádzky podniku LSR š.p. a členení jeho organizačných zložiek. Servisné práce sa týkajú hlavne servisných úkonov predpísaných výrobcom, výmeny a údržby pravidelne sa opotrebovaných dielov vozidiel (napr. brzdové doštičky, prevádzkové kvapaliny a iné), prípravy vozidiel na emisnú kontrolu a kontrolu TK s cieľom úspešného vykonania predmetných kontrol.

Zoznam poskytovaných servisných služieb a podmienky ich poskytovania sú uvedené **v prílohe č. 1 tejto rámcovej dohody.**

Čl. 3 **Podmienky vykonania opráv a údržby**

1. Zhotoviteľ vykoná opravy a údržbu vozidiel v súlade s technologickými postupmi výrobcu pri dodržiavaní najvyšších kvalitatívnych štandardov, vynaložení potrebnej odbornej starostlivosti a výhradne s využitím originálnych dielov originálneho vybavenia alebo dielov zodpovedajúcej akosti a iných alternatívnych náhradných dielov za podmienok uvedených v tejto rámcovej dohode.

2. Zhotoviteľ vykoná opravy na základe jednotlivých objednávok objednávateľa v požadovanom rozsahu a za dohodnutú cenu.

3. Zhotoviteľ vykoná opravy s maximálne možnou efektívnosťou a hospodárnosťou pri dodržaní nevyhnutných potrieb pre dosiahnutie maximálnej bezpečnosti a udržiavanie technického stavu vozidiel.

4. Zhotoviteľ poskytuje **záruku 24 mesiacov** na dodaný materiál a dielce (pokiaľ výrobca dodaného materiálu poskytuje na dodaný tovar kratšiu záruku, poskytuje zhotoviteľ objednávateľovi záruku vo výške stanovenej výrobcom, **minimálne však 12 mesiacov,**  s výnimkou dielov a materiálov rýchlo sa opotrebovávaných) a 12 mesiacov na vykonanú prácu.

1. Zhotoviteľ sa zaväzuje poskytovať pri opravách a údržbe objednávateľovi prioritne originálne náhradné diely a príslušenstvo pre značky vozidiel vyrábané priamo výrobcom vozidla, alebo dodávané pod jeho značkou, opatrené identifikačným štítkom potvrdzujúcim pôvod z obchodnej siete výrobcu vozidla, za zvýhodnených cenových podmienok uvedených **v Prílohe č. 2**  tejto dohody a v čl. 6 ods. 4 tejto dohody. Uvedené neplatí, ak objednávateľ bude požadovať v objednávke aj uvedenie cien neoriginálnych náhradných dielov ( náhradné diely zodpovedajúcej akosti) alebo vo výnimočných prípadoch zistených počas opravy, vždy ale len so súhlasom objednávateľa.
2. Zhotoviteľ je oprávnený použiť aj náhradné diely zodpovedajúcej akosti pre vozidlá objednávateľa, a to v prípadoch ak objednávateľ požiada o kalkuláciu aj s cenami neoriginálnych náhradných dielov alebo vo výnimočných prípadoch, vždy však môže použiť takýto diel  len s predchádzajúcim súhlasom objednávateľa za splnenia podmienky, že to umožňujú záručné a pozáručné podmienky vozidla a za dodržania podmienok výhodnejšej ceny náhradných dielov. Objednávateľ môže požadovať necenenie minimálne tromi neoriginálnymi náhradnými dielmi, z ktorých môže určiť konkrétny diel na opravu. Cena náhradných dielov zodpovedajúcej akosti pre účely fakturácie bude stanovená nasledovne:

a) cena náhradného dielu zodpovedajúcej akosti bez DPH bude fakturovaná vo výške súčtu ceny za ktorú kúpil náhradný diel poskytovateľ (nákupná cena) bez DPH a marže vo výške **10%** z nákupnej ceny bez DPH, pričom poskytovateľ musí splnenie tejto podmienky objednávateľovi v prípade jeho pochybností dôveryhodne účtovnými dokladmi (faktúrami) preukázať,

b) nákupná cena sa musí rovnať alebo približovať bežnej cene na trhu,

c) cena náhradného dielu zodpovedajúcej akosti aj pri splnení podmienok uvedených v písmene a) a b) nesmie presiahnuť výšku 80% z cenníkovej ceny originálnych náhradných dielov výrobcu.

Čl. 4 **Lehoty opráv**

1. Zhotoviteľ sa zaväzuje poskytnúť základný servis – výmena olejov, kvapalín, náplní, filtrov, stieračov, žiaroviek, sviečok, žhavičov, cievok, akumulátora, nastavenie svetiel, geometria, výmena brzdových segmentov, čistenie interiéru, umytie vozidla,– **do 12h**. od prevzatia vozidla.
2. Zhotoviteľ sa zaväzuje vykonať malé opravy – bežné opravy, výmena čapov, kĺbov, tlmičov, ložísk, remeňov **do 24 hod**. od prevzatia vozidla.
3. Zhotoviteľ sa zaväzuje vykonať stredné opravy – výmena častí agregátov, opravy motorov a prevodoviek, výmena výfuku, dverí, blatníkov **do 48 hod**. od prevzatia vozidla.
4. Zhotoviteľ sa zaväzuje vykonať veľké opravy – opravy po dopravných nehodách a poistných udalostiach vyžadujúce odstrojenie vozidla do **160 hod**. od prevzatia vozidla.

Čl. 5 **Objednávanie opráv – jednotlivé objednávky**

1. Miesto/ta poskytnutia služieb, ktoré sú predmetom zákazky sú pracoviská /ko zhotoviteľa, uvedené **v prílohe č. 4** tejto rámcovej dohody.
2. Zhotoviteľ je povinný prijať vozidlo do opravy do servisného strediska **do 10 pracovných dní od doručenia objednávky**. Objednávkou je zhotoviteľ viazaný a musí za podmienok stanovených touto zmluvou ju vykonať s výnimkou prípadu, ak v lehote uvedenej bode 3 tohto článku oznámi objednávateľovi, že objednávku odmieta pretože sa požaduje plnenie – oprava alebo doplnková služba ktorá nie je predmetom tejto rámcovej dohody. V prípade odmietnutia objednávky je zhotoviteľ povinný v oznámení o odmietnutí uviesť konkrétny dôvod prečo nespadá pod režim tejto rámcovej zmluvy.
3. Objednávky bude objednávateľ zadávať elektronicky mailom. Zhotoviteľ je povinný elektronicky potvrdiť doručenie objednávky bez zbytočného odkladu, avšak najneskôr do 24 hodín ktoré sa počítajú len počas plynutia času v pracovných dňoch od doručenia objednávky. Za čas doručenia objednávky sa považuje čas kedy objednávateľ odoslal mail.
4. Zhotoviteľ vykoná opravu vozidla na základe jednotlivej objednávky objednávateľa podľa vzájomne spísaného a podpismi oboch strán **potvrdeného zákazkového listu**.
5. Objednávateľ po podpise tejto rámcovej dohody do 3 dní dodá zhotoviteľovi
   1. zoznam vozidiel a osôb oprávnených v mene objednávateľa  objednávať jednotlivé opravy vozidiel
   2. určí podmienky za ktorých môže osoba preukazujúca sa osvedčením o evidencii vozidla (OEV) v ktorom ako držiteľ je uvedený objednávateľ, sama objednať opravu, v akom rozsahu, prípadne v akom cenovom limite.

Zoznam oprávnených osôb zo strany objednávateľa je súčasťou tejto rámcovej dohody - viď **Príloha č. 3**.

1. Vozový park verejného obstarávateľa (počet, továrenské značky) sa môže v priebehu verejnej súťaže alebo počas trvania rámcovej dohody meniť, preto si verejný obstarávateľ vyhradzuje právo upresňovať počty, továrenské značky v závislosti od zmien svojho vozového parku. Aktuálny zoznam vozidiel **tvorí prílohu č. 5** .
2. Zmluvné strany zabezpečia neustálu aktuálnosť údajov oprávnených osôb a kontaktov a aktuálneho zoznamu vozidiel, zmeny sú účinné od okamihu ich oznámenia druhej zmluvnej strane.

Čl. 6 **Ceny a fakturácia opráv**

1. Táto rámcová dohoda sa uzatvára na dobu určitú a to **na 48 mesiacov** počítaných odo dňa jej účinnosti alebo do vyčerpania celkového finančného limitu, ktorý je určený vo výške

**70 400,- EUR bez DPH** a to podľa toho, ktorá skutočnosť nastane skôr. Finančný limit predstavuje maximálnu výšku, ktorú uhradí objednávateľ zhotoviteľovi za predmet plnenia, pričom objednávateľ negarantuje, že predmetný finančný limit naplní. Finančný limit predstavuje celkovú cenu zákazky. V prípade zmeny hodinových sadzieb z dôvodu inflácie/deflácie sa rovnakým percentom upraví finančný limit, ktorý nebol ešte minutý.

1. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
2. Zhotoviteľ prostredníctvom kontaktnej osoby stanoví predbežnú cenu na každú opravu alebo službu požadovanú objednávateľom a to podľa časových noriem stanovených výrobcom a v znení **prílohy č.2** **Ceny hodinových sadzieb zhotoviteľa a poskytnutie zľavy z originálnych  náhradných dielov**. Cena, rozsah objednanej opravy a predpokladaný termín dokončenia opravy sa zaznamená do zákazkového listu podľa ktorého zhotoviteľ objednanú opravu zrealizuje. Predpokladaný termín nemôže zhotoviteľ určiť nad rámec lehoty pre tú ktorú opravu uvedenú v čl. 4.
3. Čas potrebný na vykonanie opravy/údržby sa bude fakturovať podľa časových noriem stanovených výrobcom, s použitím cien hodinových sadzieb prác zhotoviteľa uvedených v Prílohe č.2. Zhotoviteľ je povinný na vyžiadanie objednávateľa mu poskytnúť časové normy stanovené výrobcom. Strany rámcovej dohody sa dohodli, že kalkulácia ceny každej jednotlivej zákazky zadanej na základe vystavenej objednávky bude pozostávať z:
4. ceny výkonu za služby podľa Prílohy č. 2 tejto dohody,
5. počtu normohodín podľa časových noriem,
6. ceny náhradných dielov podľa cenníka s vyznačením originál/neoriginál – ak objednávateľ v objednávke požiada aj takéto ocenenie,
7. poskytnutej zľavy náhradných dielov a prevádzkových kvapalín,
8. ceny náhradných dielov s uplatnením poskytnutej zľavy,
9. ceny spotrebného materiálu.
10. Závady, na odstránenie ktorých sa vzťahuje záruka na vozidlo alebo dielec, budú vykonané objednávateľovi bezplatne a zhotoviteľ ich vyúčtuje priamo výrobcovi/dovozcovi vozidiel.
11. Zhotoviteľ sa zaväzuje pri poistných udalostiach akceptovať krycí list poisťovne objednávateľa. Objednávateľ hradí zhotoviteľovi len rozdiel medzi cenou opravy a cenou hradenou poisťovňou objednávateľa – t.j. spoluúčasť vyčíslenú poisťovňou.
12. Platby za vykonané opravy a poskytnuté servisné služby uhrádza objednávateľ bankovým prevodom na základe riadne vystaveného daňového dokladu – faktúry.
13. K faktúre zhotoviteľ priloží obidvoma zmluvnými stranami podpísaný zákazkový list a doplní prípadne protokoly z vykonanej diagnostiky a meraní.
14. Zmluvné strany sa dohodli, že vystavené faktúry sú splatné do 30 dní od dátumu ich doručenia objednávateľovi. Faktúra sa považuje za uhradenú dňom pripísania sumy na účet zhotoviteľa. Zhotoviteľ je oprávnený vystaviť faktúru po oprave najskôr v deň odovzdania vozidla objednávateľovi. V prípade nedodržania termínu splatnosti má zhotoviteľ právo žiadať zmluvnú pokutu vo výške 0,02 % z dlžnej čiastky za každý deň omeškania, až do jej úplného zaplatenia.
15. Zmluvné strany sa dohodli na použití nasledovnej inflačnej doložke:

Výška ceny hodinových sadzieb sa upraví za splnenia týchto podmienok:

* zhotoviteľ hodinové ceny upravil vo svojom cenníku určenému tretím osobám ak požaduje od zhotoviteľa zvýšenie cien,
* úprava sa vykoná v závislosti od priemernej mieri inflácie / deflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky, pričom cena pre objednávateľa upravená infláciou nesmie byť vyššia ako cenníková cena zhotoviteľa pre tretie osoby,
* ktorákoľvek zo zmluvných strán je oprávnená z tohto dôvodu navrhnúť zmenu ceny hodinových sadzieb – percentuálne zvýšenie / zníženie ceny rovnajúce sa výške priemernej mieri inflácie/ deflácie, pričom zmluvné strany sú povinné na základe tohto návrhu uzatvoriť dodatok k tejto rámcovej dohode,
* zmenu ceny musí zmluvná strana písomne uplatniť najneskôr do 28.2. toho ktorého kalendárneho roka s preukázaním inflácie/deflácie odôvodňujúcej zmenu ceny, pokiaľ nebola ani jednou zo zmluvných strán uplatnená možnosť na zmenu ceny v stanovenom termíne, tak úprava ceny vo výške priemernej miery inflácie / deflácie pre úpravu v tom ktorom roku je neprenosná do nasledujúcich rokoch.
* v prípade zmeny ceny sa súčasne dodatkom upraví aj celkový finančný limit spôsobom uvedeným v čl. 6. odseku 1 tejto rámcovej dohody.

1. Zhotoviteľ sa zaväzuje informovať objednávateľa o všetkých podstatných skutočnostiach, ktoré majú vplyv na cenu alebo rozsah poskytovaných služieb s 30-denným predstihom, s výnimkou prípadov, ak nastane táto situácia zjavne mimo možnosti kontroly zhotoviteľa. Zmena ceny však nemôže byť v rozpore s výsledkom verejného obstarávania alebo v rozpore so zákonom o verejnom obstarávaní.
2. Zhotoviteľ je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykoná objednávateľ úhradu pred lehotou splatnosti, pričom zhotoviteľ zároveň súhlasí s poskytnutím skonta vo výške: 1 % z fakturovanej ceny bez DPH, pričom zhotoviteľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať objednávateľovi doklad o vyčíslení skonta - finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle § 25 ods. 6 zákona č. 222/2004 Z.z. o dani z pridanej hodnoty, t.j. objednávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

Čl. 7 **Prevzatie a odovzdanie vozidla**

1. Zhotoviteľ pri preberaní vozidla do opravy popri vystavení zákazkového listu spíše za osobnej účasti objednávateľa preberací protokol v ktorom sa zaevidujú základné dôležité údaje o stave odovzdávaného vozidla, najmä: počet km podľa ukazovateľa, zjavné evidentné poškodenia karosérie, skiel, výbavu, prevzatie bezpečnostných nástavcov na skrutky kolies a servisnej knižky. Preberací protokol potvrdia svojim podpisom obidve strany.

Čl. 8 **Kontaktné osoby**

1. Zhotoviteľ určil pre objednávateľa zvlášť kontaktné osoby ktoré sa budú starať o plnenie jeho požiadaviek a celkovú spokojnosť - viď Príloha č. 3.

Čl. 9 **Doručovanie**

1. Zmluvné strany sa dohodli, že akákoľvek zmluvná alebo obchodná korešpondencia bude prebiehať elektronickou poštou, listovými alebo doporučenými listovými zásielkami, pokiaľ nebolo dohodnuté inak. V prípade listových a doporučených listových zásielok je korešpondenčnou adresou adresa uvedená v záhlaví tejto Rámcovej dohody. Všetky spôsoby doručovania sú rovnocenné a majú rovnakú platnosť a záväznosť. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:
2. dňom prevzatia písomnosti;
3. v prípade odopretia prijatia písomnosti, dňom, keď jej prijatie bolo odopreté;
4. v prípade, ak adresát písomnosti nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel;
5. v prípade, ak nie je možné doručiť písomnosť na adresu uvedenú v rámcovej dohode z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

Čl. 10 **Zmluvné sankcie**

1. V prípade, ak zhotoviteľ neposkytne službu na základe objednávky riadne a včas, tak je povinný zaplatiť objednávateľovi zmluvnú pokutu vo výške 0,05 % z celkovej ceny neposkytnutej služby uvedenej v dotknutej objednávke za každý deň omeškania, pričom cena sa určí zo zákazkového listu - predpokladaná cena.
2. Zhotoviteľ je povinný prizvať objednávateľa na posúdenie oprávnenosti reklamácie. Ak zhotoviteľ mešká s vybavením reklamácie viac ako 3 dni, bude objednávateľ účtovať zmluvnú pokutu vo výške 0,5 % z hodnoty reklamovaného predmetu za každý deň omeškania s vybavením reklamácie.
3. Popri zmluvnej pokute má objednávateľ nárok aj na náhradu škody prevyšujúcej zmluvnú pokutu.

Čl. 11 **Riešenie sporov**

Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

Čl. 12 **Ukončenie zmluvy a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak objednávateľovi vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo objednávok sa považuje najmä ak :

* zhotoviteľ bude v omeškaní s plnením predmetu rámcovej dohody na základe jednotlivej objednávky o viac ako 8 pracovných dní,
* zhotoviteľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* zhotoviteľ stratil podnikateľské oprávnenie vzťahujúce sa k predmetu tejto rámcovej dohody,

1. Objednávateľ je oprávnený od tejto zmluvy odstúpiť aj v prípade, ak zhotoviteľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak zhotoviteľ od tohto iného záväzkového vzťahu odstúpil.
2. V zmysle zákona č. 343/2015 Z.z. o verejnom obstarávaní v znení neskorších predpisov je objednávateľ taktiež oprávnený odstúpiť od tejto rámcovej dohody:

* ak v čase jej uzavretia existoval dôvod na vylúčenie zhotoviteľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov,
* ak táto nemala byť uzavretá so zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, ktorou došlo k podstatnej zmene pôvodnej rámcovej dohody a ktorá si vyžadovala nové verejné obstarávanie,
* uzavretej so zhotoviteľom-uchádzačom, ktorý nemal v čase uzavretia tejto rámcovej dohody v registri konečných užívateľov výhod zapísaných konečných užívateľov výhod alebo ak bolo právoplatne rozhodnuté o vyčiarknutí tohto uchádzača z registra konečných užívateľov výhod alebo ak mu bol právoplatne uložený zákaz účasti podľa § 182 ods. 3 písm. b) zákona č. 343/2015 Z.z. o verejnom obstarávaní v znení neskorších predpisov.

1. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
2. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
3. Pred uplynutím dohodnutej doby platnosti tejto rámcovej dohody možno túto rámcovú dohodu ukončiť aj:
4. kedykoľvek písomnou dohodou zmluvných strán,
5. výpoveďou objednávateľa aj bez uvedenia dôvodu, pričom výpovedná lehota sa stanovuje na 3 mesiace, počítajúc od prvého dňa mesiaca nasledujúceho po doručení výpovede druhej strane.
6. Výpoveď tejto rámcovej dohody musí mať písomnú formu a musí byť doručená zhotoviteľovi, inak je neplatná.
7. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo objednávateľovi vzniklo pred odstúpením, napríklad z dôvodu nároku na výmenu vadného plnenia. Obdobne sa bude postupovať pri odstúpení od objednávky.
8. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými predávajúcemu pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

Čl. 13 **Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Práva z tejto rámcovej dohody môže zhotoviteľ postúpiť len s predchádzajúcim písomným súhlasom objednávateľa.
3. Rámcová dohoda je vyhotovená v jazyku slovenskom.
4. Neoddeliteľnou súčasťou tejto rámcovej dohody sú prílohy:

Príloha č. 1 Zoznam poskytovaných servisných služieb a podmienky ich poskytovania

Príloha č. 2 Ceny hodinových sadzieb zhotoviteľa a poskytnutie zľavy s náhradných dielov

Príloha č. 3 - Zoznam oprávnených osôb za zhotoviteľa a objednávateľa

Príloha č. 4 Miesto/ta poskytnutia služieb, ktoré sú predmetom zákazky sú jednotlivé servisné pracovisko/pracoviská zhotoviteľa

Príloha č. 5 Aktuálny zoznam vozidiel

1. Rámcová dohoda bola vyhotovená v 4 exemplároch, pričom 3 exempláre obdrží objednávateľ a 1 exempláre zhotoviteľ.
2. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
3. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od zhotoviteľa nejaké konkrétne určené služby uvedené v predmete rámcovej dohody. Konkrétne množstvo zadaných zákaziek za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
4. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
5. Zhotoviteľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona č. 343/2015 Z.z., osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
6. Zhotoviteľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody) :

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu a dátum narodenia:

1. Zhotoviteľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 8 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Doplnenie subdodávateľa alebo zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Zhotoviteľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a)      ruským občanom, spoločnostiam, subjektom alebo orgánom sídliacim v Rusku,

b)      spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c)      osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
2. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
3. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

V Kriváni, dňa ........................ V .................................., dňa ..................

# Za objednávateľa: Za zhotoviteľa:

# .......................................... ..........................................

# Ing. Anton Kamenský konateľ

vedúci organizačnej zložky

**Príloha č.1 RD:** **Zoznam poskytovaných servisných služieb a podmienky ich poskytovania**.

**Opravami a údržbami** referentských, dispozičných a technologických vozidiel sa rozumie

* Vykonávanie servisu autorizovanou1 a/alebo nezávislou opravovňou2záručného a pozáručného servisu ( pokračovanie pravidelných predpísaných servisných prehliadok)
* Vykonávanie opráv bežného opotrebenia vozidiel a náhlych mechanických,  elektroinštalačných a softvérových porúch vozidiel
* Vykonávanie diagnostiky a načítavanie chybových hlásení centrálnej riadiacej jednotky CPU ( ECU ) vozidiel, a všetkých akčných a bezpečnostných členov
* Vykonávanie opráv vozidiel po mimoriadnych škodových udalostiach ( havárie, prevrátenie vozidiel, náraz pád stromu.... ).Riešenie a komunikácia v procese vybavovania škodovej poistnej udalosti s príslušnou poisťovňou
* Skúška tlmičov a riadenia
* Diagnostika stavu prevádzkových kvapalín
* Vykonávanie merania a nastavenie geometrie vozidiel
* Dodávka originálnych náhradných dielov a vybavenia,prípadne náhradných dielov zodpovedajúcej akosti3 a iných alternatívnych náhradných dielov
* Lakýrnicke a autoklampiarske práce
* Príprava vozidiel na TK a EK
* Servis a údržba klimatizácií
* Lepenie a opravy certifikovaných fólií na sklá, výmena poškodených skiel
* Montáž a oprava certifikovaných ťažných zariadení na vozidlá
* Pri opravách autorizovaná opravovňa a/alebo nezávislá opravovňa predloží identifikáciu použitých originálnych náhradných dielov alebo dielov zodpovedajúcej akosti s vyčíslením rozdielov cien s ponechaním možnosti výberu pre verejného obstarávateľa ako aj použitie iných alternatívnych náhradných dielov
* verejný obstarávateľ akceptuje u nezávislých prevádzkovateľov pri úkonoch nad rámec ich technického vybavenia a ich schopností možnosť subdodávky
* Uchádzač musí spĺňať požiadavku, že má na vykonanie požadovaných opráv a údržby uvedených typov vozidiel k dispozícii prostriedky, strojové a technické zariadenia. Všetky opravy a úkony budú vykonávané v súlade s predpísanými technickými postupmi výrobcu - RMI informáciami.

Vymedzenie pojmov:

Oznámenie Komisie Zmeny oznámenia Komisie – Doplňujúce usmernenia o vertikálnych obmedzeniach v dohodách o predaji a opravách motorových vozidiel a o distribúcii náhradných dielov pre motorové vozidlá (2023/C 133 I/01).

1„autorizovaná opravovňa“ znamená poskytovateľa opravárenských služieb a údržby pre motorové vozidlá, ktorý patrí do distribučného systému zriadeného dodávateľom motorových vozidiel

2„nezávislá opravovňa“ znamená: poskytovateľa opravárenských služieb a údržby pre motorové vozidlá nepatriaceho k distribučnému systému zriadenému dodávateľom motorových vozidiel, pre ktoré poskytuje opravu alebo vykonáva údržbu;

„náhradné diely“ znamenajú tovar, ktorý sa má montovať do motorového vozidla, aby sa ním nahradili komponenty takého vozidla, vrátane tovaru, ako sú mazivá, ktoré sú potrebné na prevádzku motorového vozidla, s výnimkou pohonnej látky;

3Diely sa považujú za diely „zodpovedajúcej kvality“, ak majú dostatočne vysokú kvalitu a ich použitie neohrozí dobré meno príslušnej autorizovanej siete.

„hybridné vozidlo“ je vozidlo aspoň s dvoma rozličnými meničmi energie a s dvoma rozličnými systémami zdroja energie (vo vozidle) na účely pohonu vozidla;

„vozidlá na alternatívny pohon“ sú vozidlá konštruované tak, aby mohli používať aspoň jeden druh paliva, ktoré je pri atmosférickej teplote a tlaku buď plynného skupenstva alebo je z väčšej časti získané z iných ako minerálnych olejov.

Výrobcovia zabezpečia pre nezávislých prevádzkovateľov neobmedzený a štandardizovaný prístup k informáciám o opravách a údržbe vozidiel na svojich internetových stránkach v štandardizovanom formáte, ľahko a rýchlo dostupným spôsobom a spôsobom, ktorý je nediskriminačný v porovnaní s poskytovaním informácií a prístupom, ktorý poskytujú autorizovaným predajniam a opravovniam.

Autorizované predajne alebo opravovne v rámci distribučného systému určitého výrobcu vozidiel sa na účely tohto nariadenia považujú za nezávislých prevádzkovateľov, pokiaľ poskytujú služby opravy alebo údržby vozidiel, ktoré nevykonávajú ako členovia distribučného systému daného výrobcu vozidiel.

„nezávislý prevádzkovateľ“ je podnik iný ako autorizované predajne a opravovne, ktorý je priamo alebo nepriamo zapojený do opravy a údržby motorových vozidiel, sú to najmä opravovne, výrobcovia alebo distributéri opravárenských zariadení, nástrojov alebo náhradných dielov, vydavatelia technických informácií, automobilové kluby, prevádzkovatelia dopravných záchranných služieb, prevádzkovatelia ponúkajúci kontrolné a skúšobné služby, prevádzkovatelia ponúkajúci školenia pre montážnych technikov, výrobcov a opravárov vybavenia pre vozidlá na alternatívny pohon;

\*\*Verejný obstarávateľ má povinnosť prevádzkovať do roku 2025, 22% vozidiel v znení zákona o podpore ekologických vozidiel 214/2021 Z.z.

**Príloha č.2 RD**: Ceny hodinových sadzieb zhotoviteľa a poskytnutie zľavy s náhradných dielov

1. Cena mechanickej práce ..............€ bez DPH/hod
2. Cena elektrikárskej práce ............€ bez DPH/hod
3. Cena klampiarskej práce .............€ bez DPH/hod
4. Cena lakovníckej práce ...............€ bez DPH/hod
5. Percento zľavy na originálne náhradne diely oproti MOC ....................%